**Centri izvrsnosti u školskoj godini 2025./2026.**

**Dragi učenici, poštovani roditelji,**

Centri izvrsnosti Varaždinske županije i ove školske godine otvaraju svoja vrata!

Online prijave za uključivanje traju od **3. do 19. rujna 2025. godine** putem obrasca dostupnog na mrežnim stranicama: [www.civz.hr](http://www.civz.hr).

**Testiranja učenika** održat će se u razdoblju od **27. rujna do 4. listopada 2025. godine**, a točan raspored i mjesto testiranja prijavljeni će učenici dobiti od voditelja Centra.

**Početak rada** u Centrima izvrsnosti planiran je za **11. listopada 2025. godine**. Ove godine neće biti organiziranog prijevoza do Centara izvrsnosti, dok prehrana za polaznike ostaje osigurana.

U subotu, **13. rujna 2025. godine**, od **9:00 do 12:00 sati**, u srednjim školama – sjedištima Centara izvrsnosti – održat će se **Dan otvorenih vrata Centara izvrsnosti Varaždinske županije**. Svi zainteresirani učenici i roditelji moći će obići Centre te dobiti odgovore na sva svoja pitanja.

Pozivamo sve učenike da prouče **brošuru**, posjete **Dan otvorenih vrata** i odaberu područje koje im najbolje odgovara te iskoriste priliku za dodatno obrazovanje i razvoj svojih talenata!